Oslofjorden

mini|Oslofjorden sett frå Ekeberg med austsida av Nesodden i bakgrunnen. Bunnefjorden går inn til venstre på fotografiet.
mini|Bunnefjorden inn mot Oslo sett frå austsida av Nesoddlandet.
Oslofjorden er ein fjord som strekkjer seg frå Rådhuskaia i Oslo og ned til Langesund i Bamble kommune. Langesund ligg på om lag på høgde med Færder fyr og mange definerer starten av Oslofjorden som ei linje mellom desse to. Fjorden er dermed 107 km lang og den femte lengste fjorden i Noreg. Fjorden er den travlaste trafikkåra for skipstrafikk i landet. Området er òg eit viktig rekreasjonsområde, med båtliv, hytteliv og fiske.

Det bur om lag 2,1 millionar menneske rundt Oslofjorden. Frå Langesundsfjorden i vest til svenskegrensa i aust er det til saman 11 byar og mange tettstader.

Oslofjorden har den største trafikken av ferjer og lasteskip i landet. Det er mellom anna fleire utanlandsferjer og bilferjesamband mellom Moss i Østfold og Horten i Vestfold. Skipstrafikken i Oslofjorden vert overvaka og styrt av Kystverkets sjøtrafikksentral, som ligg i Horten.

Oslofjorden ligg dels i fylka Oslo, Østfold, Akershus, Buskerud, Vestfold og Telemark. Skiljet mellom Indre og Ytre Oslofjord går ved Drøbaksundet, sundet der fjorden smalnar mellom Drøbak og Hurum. Ytrefjorden var frå gamalt av kalla Folden, medan Osloarfjorð var rekna som innanfor Drøbaksundet.

Elles går Oslofjordtunnelen (Oslofjordsambandet) mellom Drøbak i Frogn kommune og Storsand i Hurum kommune. Det vart opna i 2000.

 Side- og delfjordar 
Sortert frå sør til nord
 Ytre Oslofjord - Østfold: 
 Singlefjorden
 Rauøyfjorden
 Krokstadfjorden
 Kurefjorden
 Årefjorden
 Værlebukta
 Mossesundet
 Ytre Oslofjord - vestsida: 
 Vrengen
 Træla
 Breidangen
 Holmestrandfjorden
 Drammensfjorden
 Drøbaksundet
 Indre Oslofjord
 Hallangspollen
 Vestfjorden
 Sandviksbukta
 Lysakerfjorden
 Bunnefjorden

 Kjelder 

 Denne artikkelen bygger på «Oslofjorden» frå , den 21. februar 2008. 

*
Kategori:Geografi i Oslo
Kategori:Fjordar i Akershus
Kategori:Fjordar i Østfold
Kategori:Fjordar i Buskerud
Kategori:Fjordar i Vestfold
Kategori:Fjordar i Telemark